CELEX: 42010X0717(03)
Language: lv
Date: 2010-07-17 00:00:00
Title: Apvienoto Nāciju Organizācijas Eiropas Ekonomikas komisijas (ANO/EEK) Noteikumi Nr. 93 – Vienotie noteikumi par apstiprinājumiem: I. aizsargkonstrukcijām pret pakļūšanu zem transportlīdzekļa priekšējās daļas ( FUPD ) – II. transportlīdzekļiem attiecībā uz apstiprinātā tipa FUPD uzstādīšanu – III. transportlīdzekļiem attiecībā uz to aizsardzību pret pakļūšanu zem transportlīdzekļa priekšējās daļas ( FUP )

17.7.2010   
            
            
               LV
            
            
               Eiropas Savienības Oficiālais Vēstnesis
            
            
               L 185/56
            
         Saskaņā ar starptautiskajām publiskajām tiesībām juridisks spēks ir tikai oriģinālajiem ANO/EEK dokumentiem. Šo noteikumu statuss un spēkā stāšanās datums jāpārbauda ANO/EEK statusa dokumenta TRANS/WP.29/343 pēdējā redakcijā, kas pieejama
   http://www.unece.org/trans/main/wp29/wp29wgs/wp29gen/wp29fdocstts.html
   Apvienoto Nāciju Organizācijas Eiropas Ekonomikas komisijas (ANO/EEK) Noteikumi Nr. 93 – Vienotie noteikumi par apstiprinājumiem:
   
               I.
            
            
               aizsargkonstrukcijām pret pakļūšanu zem transportlīdzekļa priekšējās daļas (FUPD)
            
         
               II.
            
            
               transportlīdzekļiem attiecībā uz apstiprinātā tipa FUPD uzstādīšanu
            
         
               III.
            
            
               transportlīdzekļiem attiecībā uz to aizsardzību pret pakļūšanu zem transportlīdzekļa priekšējās daļas (FUP)
            
         
      Spēkā stāšanās datums: 1994. gada 27. februāris
   
   SATURS
   NOTEIKUMI
   
               1.
            
            Darbības joma
         
               2.
            
            Mērķis
         
               3.
            
            Definīcijas
         
               4.
            
            Apstiprinājuma pieteikums
         I daļa –   Aizsargkonstrukcijas pret pakļūšanu zem transportlīdzekļa priekšējās daļas (FUPD)
   
               5.
            
            
               FUPD apstiprinājums
         
               6.
            
            Prasības FUPD
            
         II daļa –   Transportlīdzekļa apstiprinājums attiecībā uz apstiprinātā tipa FUPD uzstādīšanu
   
               7.
            
            Apstiprinātā tipa FUPD uzstādīšanas apstiprinājums
         
               8.
            
            Apstiprināto FUPD uzstādīšanas prasības
         III daļa –   Transportlīdzekļa apstiprinājums attiecībā uz tā aizsardzību pret pakļūšanu zem transportlīdzekļa priekšējās daļas (FUP)
   
               9.
            
            Transportlīdzekļa ar FUP apstiprinājums
         
               10.
            
            Prasības transportlīdzeklim ar FUP
            
         PIELIKUMI
   
               1. pielikums –
            
            Paziņojums par apstiprinājuma piešķiršanu, apstiprinājuma paplašināšanu, apstiprinājuma noraidīšanu vai apstiprinājuma atsaukšanu, vai ražošanas galīgu pārtraukšanu aizsargkonstrukcijai pret pakļūšanu zem transportlīdzekļa priekšējās daļas (FUPD) saskaņā ar Noteikumiem Nr. 93 (I daļa)
         
               2. pielikums –
            
            Paziņojums par apstiprinājuma piešķiršanu, apstiprinājuma paplašināšanu, apstiprinājuma noraidīšanu vai apstiprinājuma atsaukšanu, vai ražošanas galīgu pārtraukšanu attiecībā uz aizsargkonstrukcijas pret pakļūšanu zem transportlīdzekļa priekšējās daļas (FUPD) uzstādīšanu saskaņā ar Noteikumiem Nr. 93 (II daļa)
         
               3. pielikums –
            
            Paziņojums par apstiprinājuma piešķiršanu, apstiprinājuma paplašināšanu, apstiprinājuma noraidīšanu vai apstiprinājuma atsaukšanu, vai ražošanas galīgu pārtraukšanu transportlīdzkelim attiecībā uz tā aizsardzību pret pakļūšanu zem transportlīdzekļa priekšējās daļas (FUP) saskaņā ar Noteikumiem Nr. 93 (III daļa)
         
               4. pielikums –
            
            Apstiprinājuma zīmju izkārtojums
         
               5. pielikums –
            
            Testa nosacījumi un procedūras
         
               6. pielikums –
            
            Ražošanas atbilstība un pārējās administratīvās procedūras
         1.   DARBĪBAS JOMA
   
               1.1.
            
            
               Šie noteikumi attiecas uz:
               
                           1.1.1.
                        
                        
                           I DAĻA: FUPD, kuras paredzēts uzstādīt uz N2 un N3 kategorijas transportlīdzekļiem (1);
                        
                     
                           1.1.2.
                        
                        
                           II DAĻA: tādu FUPD uzstādīšanu N2 un N3
                               (1) kategorijas transportlīdzekļiem, kuriem ir piešķirts tipa apstiprinājums saskaņā ar šo noteikumu I daļu;
                        
                     
                           1.1.3.
                        
                        
                           III DAĻA: N2 un N3 kategorijas transportlīdzekļiem, kas aprīkoti ar FUPD, attiecībā uz to aizsardzību pret pakļūšanu zem transportlīdzekļa priekšējās daļas (FUP), un FUPD nav atsevišķi apstiprinātas saskaņā ar šo noteikumu I daļu vai konstruētas un/vai aprīkotas tā, lai to sastāvdaļas varētu uzskatīt par tādām, kas pilda FUPD funkcijas.
                        
                     
         
               1.2.
            
            
               N2 kategorijas transportlīdzekļiem, kuru maksimālā masa nepārsniedz 7,5 t, jāatbilst vienīgi šajos noteikumos noteiktajai prasībai, ka to klīrenss ir 400 mm.
            
         
               1.3.
            
            
               Šo noteikumu prasības neattiecas uz:
               
                           1.3.1.
                        
                        
                           N2G un N3G (1) kategorijas apvidus transportlīdzekļiem;
                        
                     
                           1.3.2.
                        
                        
                           tādiem transportlīdzekļiem, kuru izmantošana nav saderīga ar noteikumiem par aizsardzību pret pakļūšanu zem transportlīdzekļa priekšējās daļas.
                        
                     
         2.   MĒRĶIS
   Šo noteikumu mērķis ir piedāvāt efektīvu aizsardzību M1 vai N1
       (1) kategorijas transportlīdzekļiem pret šo noteikumu 1. punktā minēto transportlīdzekļu pakļūšanu zem transportlīdzekļa frontālās sadursmes gadījumā.
   3.   DEFINĪCIJAS
   
               3.1.
            
            
               Šajos noteikumos:
               
                           3.1.1.
                        
                        
                           transportlīdzekļa “maksimālā masa” ir tehniski pieļaujamā maksimālā masa, kuru noteicis transportlīdzekļa izgatavotājs (šī masa var būt lielāka par “maksimālo pieļaujamo masu”, kuru noteikusi valsts pārvaldes iestāde);
                        
                     
                           3.1.2.
                        
                        
                           transportlīdzekļa “maksimālais svars” ir vertikālais spēks (ņūtonos), kas vajadzīgs, lai noturētu šo pašu transportlīdzekli, kas ir piekrauts līdz tā maksimālajai masai;
                        
                     
                           3.1.3.
                        
                        
                           “transportlīdzeklis bez kravas” ir transportlīdzeklis braukšanas kārtībā, bez pasažieriem un bez kravas, bet ar degvielu, dzesēšanas šķidrumu, smērvielām, instrumentiem un rezerves riepu (ja to kā standarta aprīkojumu nodrošina transportlīdzekļa izgatavotājs);
                        
                     
                           3.1.4.
                        
                        
                           “FUPD apstiprinājums” ir tāda FUPD tipa apstiprinājums, uz ko attiecas turpmāk 7. punktā paredzētās prasības;
                        
                     
                           3.1.5.
                        
                        
                           “FUPD tips” ir FUPD, kas tādās būtiskajās īpašībās kā forma, gabarīti, sakabe, materiāli un marķējumi neatšķiras no turpmāk 4.2. punktā minētajiem;
                        
                     
                           3.1.6.
                        
                        
                           “aizsardzība pret pakļūšanu zem transportlīdzekļa priekšējās daļas (FUP)” nozīmē, ka transportlīdzekļa priekšējā daļā ir:
                           
                                       3.1.6.1.
                                    
                                    
                                       īpaša ierīce (FUPD); vai
                                    
                                 
                                       3.1.6.2.
                                    
                                    
                                       tāda virsbūve, šasijas daļas vai citas sastāvdaļas, ko, ņemot vērā to formas un īpašības, var uzskatīt par tādām, kas pilda FUPD funkcijas;
                                    
                                 
                     
                           3.1.7.
                        
                        
                           “transportlīdzekļa apstiprinājums” ir transportlīdzekļa tipa apstiprinājums:
                           
                                        
                                    
                                    
                                       šo noteikumu II daļā – attiecībā uz apstiprinātā tipa FUPD uzstādīšanu saskaņā ar šo noteikumu I daļu vai
                                    
                                 
                                        
                                    
                                    
                                       šo noteikumu III daļā – attiecībā uz tā FUP;
                                    
                                 
                     
                           3.1.8.
                        
                        
                           “transportlīdzekļa tips” ir transportlīdzekļi, kas būtiski neatšķiras šādos aspektos:
                           
                                        
                                    
                                    
                                       priekšējās ass platums (mēra riepu visvairāk izvirzītajā daļā, izņemot riepu izliekumu pie pašas zemes);
                                    
                                 
                                        
                                    
                                    
                                       transportlīdzekļa priekšējās daļas uzbūve, gabarīti, forma un materiāli, ja tie atbilst šo noteikumu attiecīgajā daļā paredzētajām prasībām;
                                    
                                 
                                        
                                    
                                    
                                       apstiprinātās FUPD uzstāda uz transportlīdzekļa, ja saskaņā ar šo noteikumu II daļu tiek iesniegts pieteikums;
                                    
                                 
                                        
                                    
                                    
                                       transportlīdzekļa tipa maksimālā masa.
                                    
                                 
                     
         4.   APSTIPRINĀJUMA PIETEIKUMS
   
               4.1.
            
            
               Transportlīdzekļa tipa apstiprinājuma pieteikumu saskaņā ar kādu no šo noteikumu daļas iesniedz tipa izgatavotājs (transportlīdzekļa/FUPD) vai tā pienācīgi pilnvarots pārstāvis.
            
         
               4.2.
            
            
               Par katru tipu pieteikumam pievieno:
               
                           4.2.1.
                        
                        
                           dokumentāciju trijos eksemplāros ar tipa tehnisko īpašību aprakstu: tipa gabarīti, forma un būtiskie materiāli, ja tie ir vajadzīgi saskaņā ar šiem noteikumiem;
                        
                     
                           4.2.2.
                        
                        
                           
                              FUPD gadījumā tipa paraugu: parauga visas galvenās sastāvdaļas, kas attiecas uz aizsardzību pret pakļūšanu zem transportlīdzekļa priekšējās daļas, ir skaidri un neizdzēšami jāmarķē ar pieteikuma iesniedzēja tirdzniecības nosaukumu vai preču zīmi un tipa apzīmējumu;
                        
                     
                           4.2.3.
                        
                        
                           ierīci vai transportlīdzekli, kas atbilst tipam, kas jāapstiprina, katram testam iesniedz tehniskajam dienestam, kas ir atbildīgs par tipa apstiprinājuma testu izpildi;
                        
                     
                           4.2.4.
                        
                        
                           pieteikumiem saskaņā ar šo noteikumu II un III daļu, var tikt pieņemts transportlīdzeklis, kuram nav visu tipam piederošo sastāvdaļu, ja šo sastāvdaļu trūkums neiedarbojas negatīvi uz aizsardzību pret pakļūšanu zem transportlīdzekļa priekšējās daļas.
                        
                     
                           4.2.5.
                        
                        
                           P1, P2 un P3 punktu izvietojumu noteikšana saskaņā ar 5. pielikumu. Pieteikumiem saskaņā ar šo noteikumu I daļu ievēro II daļas prasības.
                        
                     
         
               4.3.
            
            
               Pieteikumiem saskaņā ar šo noteikumu II daļu pievieno:
               
                           4.3.1.
                        
                        
                           
                              FUPD sarakstu, kuras paredzēts uzstādīt transportlīdzekļa tipam;
                        
                     
                           4.3.2.
                        
                        
                           pēc kompetentās iestādes pieprasījuma iesniedz arī paziņojuma veidlapu par tipa apstiprinājumu saskaņā ar šo noteikumu 1. pielikumu par katru FUPD tipu.
                        
                     
         
               4.4.
            
            
               Pieteikumiem saskaņā ar šo noteikumu II un III daļu pievieno informāciju par transportlīdzekļa tipu, kā noteikts 3.1.8. punktā.
            
         
               4.5.
            
            
               Kompetentā iestāde īsteno šādas administratīvās procedūras saskaņā ar 6. pielikumu, lai aptvertu turpmāk minēto:
               
                           4.5.1.
                        
                        
                           pirms tipa apstiprinājuma piešķiršanas pārbauda, vai ir veikti apmierinoši priekšdarbi efektīvas ražošanas atbilstības kontroles nodrošināšanai;
                        
                     
                           4.5.2.
                        
                        
                           sankcijas par ražošanas neatbilstību;
                        
                     
                           4.5.3.
                        
                        
                           tipa apstiprinājuma grozījumi un tā paplašināšana;
                        
                     
                           4.5.4.
                        
                        
                           pilnīga ražošanas pārtraukšana.
                        
                     
         I   DAĻA
   
      APSTIPRINĀJUMS AIZSARGKONSTRUKCIJĀM PRET PAKĻŪŠANU ZEM TRANSPORTLĪDZEKĻA PRIEKŠĒJĀS DAĻAS (FUPD)
   
   5.   FUPD APSTIPRINĀJUMS
   
               5.1.
            
            
               Ja saskaņā ar šiem noteikumiem apstiprināšanai iesniegtā FUPD atbilst turpmāk 6. punktā izklāstītajām prasībām, šim FUPD tipam piešķir apstiprinājumu saskaņā ar paraugiem, kas ietverti 4. pielikumā.
            
         
               5.2.
            
            
               Paziņojumu par FUPD tipa apstiprinājumu, paplašināšanu vai apstiprinājuma noraidīšanu saskaņā ar šiem noteikumiem, izmantojot paziņojuma veidlapu, kas atbilst šo noteikumu 1. pielikumā iekļautajam paraugam, nosūta 1958. gada nolīguma līgumslēdzējām pusēm, kas piemēro šos noteikumus.
            
         6.   PRASĪBAS FUPD
   
   
               6.1.
            
            
               
                  FUPD nodrošina pietiekamu pretestību spēkam, ko pieliek paralēli transportlīdzekļa garenvirziena asij, un atbilst konkrētām gabarītu prasībām. To demonstrē saskaņā ar šo noteikumu 5. pielikumā izklāstīto testa procedūru un nosacījumiem.
            
         
               6.2.
            
            
               
                  FUPD šķērsdaļas šķērsgriezuma augstums nedrīkst būt mazāks par 100 mm N2 kategorijas transportlīdzekļiem un 120 mm N3 kategorijas transportlīdzekļiem. Šķērsdaļas sānu gali nedrīkst liekties uz priekšu vai būt ar asu ārējo malu; šis nosacījums ir ievērots, ja šķērsdaļas sānu gali ārpusē ir noapaļoti un to liekuma rādiuss ir vismaz 2,5 mm.
            
         
               6.3.
            
            
               Ierīci var projektēt tā, lai tās novietojumu transportlīdzekļa priekšā varētu mainīt. Šādā gadījumā jābūt garantētai metodei tās nostiprināšanai darba stāvoklī tā, lai novērstu nejaušu stāvokļa maiņu. Lietotājam jābūt iespējai mainīt ierīces stāvokli, pieliekot spēku, kas nepārsniedz 40 daN.
            
         
               6.4.
            
            
               Ikvienai priekšējās aizsardzības konstrukcijai būtībā jābūt gludi vai horizontāli gofrētai, noapaļotās bultskrūvju vai kniežu galviņas var būt izvirzītas ne vairāk kā 10 mm no ierīces virsmas.
            
         II   DAĻA
   
      TRANSPORTLĪDZEKĻA APSTIPRINĀJUMS ATTIECĪBĀ UZ APSTIPRINĀTĀ TIPA FUPD UZSTĀDĪŠANU
   
   7.   APSTIPRINĀTO FUPD UZSTĀDĪŠANAS APSTIPRINĀJUMS
   
               7.1.
            
            
               Ja saskaņā ar šo noteikumu attiecīgo daļu apstiprināšanai iesniegtajam transportlīdzeklim ir nodrošināta apstiprināta FUPD un tā atbilst turpmāk minētā 8. punkta prasībām, šim transportlīdzekļa tipam piešķir apstiprinājumu saskaņā ar paraugiem, kas ietverti 4. pielikumā
            
         
               7.2.
            
            
               Paziņojumu par transportlīdzekļa tipa apstiprinājumu, paplašināšanu vai apstiprinājuma noraidīšanu saskaņā ar šiem noteikumiem nosūta 1958. gada nolīguma līgumslēdzējām pusēm, kuras piemēro šos noteikumus, izmantojot veidlapu, kas atbilst šo noteikumu 2. pielikumā minētajam paraugam.
            
         8.   APSTIPRINĀTO FUPD UZSTĀDĪŠANAS PRASĪBAS
   
               8.1.
            
            
               Tāda transportlīdzekļa tipa, kuram tiek pieprasīts apstiprinājums, maksimālā masa nedrīkst pārsniegt vērtību, kas norādīta tipa apstiprinājuma paziņojuma veidlapā katrai apstiprinātai FUPD, kuru paredzēts uzstādīt uz šā transportlīdzekļa.
            
         
               8.2.
            
            
               Transportlīdzeklim ar uzstādīto FUPD jāpilda konkrētas gabarītu prasības saskaņā ar 5. pielikumu, ņemot vērā testa nosacījumus un informāciju, kas norādīta paziņojuma dokumentā, kas ietverts 1. pielikumā un ko izdod attiecībā uz FUPD.
            
         
               8.3.
            
            
               
                  FUPD transportlīdzeklim jāuzstāda tā, lai horizontālais attālums no visvairāk uz priekšu izvirzītās transportlīdzekļa daļas un FUPD priekšējo malu nepārsniegtu 400 mm, ko samazina par reģistrēto deformāciju (1. pielikums, 9. punkts), ko mēra jebkurā punktā, kur pielikti testa spēki FUPD tipa apstiprināšanas laikā saskaņā ar šo noteikumu I daļas nosacījumiem, un kas reģistrēta tipa apstiprinājuma paziņojuma veidlapā (sk. 1. un 2. attēlu).
            
         
               8.4.
            
            
               Mērot minētos attālumus, jāizslēdz visas transportlīdzekļa daļas, kas atrodas 2 m vai lielākā augstumā virs zemes.
            
         
               8.5.
            
            
               Maksimālais zemes klīrenss attiecībā uz FUPD apakšējo malu nedrīkst būt lielāks par 400 mm starp diviem P1 punktiem uzstādītā stāvoklī, kā norādīts 5. pielikuma 3. punktā. Novietojumā, kas attiecībā uz katru P1 punktu ir ārpusē, šis augstums var būt lielāks par 400 mm, ja apakšējā mala nav virs plaknes, kas šķērso FUPD apakšējo malu tieši zem punkta P1 un kas virs horizontālēm veido 15° slīpumu (sk. 3. attēlu).
            
         
               8.6.
            
            
               Testa spēka pielikšanas punktu uz FUPD augstums virs zemes saskaņā ar šo noteikumu I daļu un saskaņā ar ierakstu tipa apstiprinājuma paziņojuma veidlapā (1. pielikums 8. punkts) nedrīkst pārsniegt 445 mm, kā norādīts 5. pielikuma 3. punktā.
            
         
               8.7.
            
            
               Maksimālais zemes klīrenss attiecībā uz FUPD apakšējo malu starp diviem P1 punktiem nedrīkst būt lielāks par 450 mm, vienlaikus jāņem vērā to kustība testa slodzes pielikšanas laikā saskaņā ar I daļu.
            
         
               8.8.
            
            
               
                  FUPD platums nevienā punktā nedrīkst pārsniegt priekšējās ass riteņu dubļusargu platumu, kā arī abās malās tas nedrīkst būt vairāk nekā 100 mm īsāks par priekšējo asi, ko mēra riepu visvairāk izvirzītajos punktos, izņemot riepu izliekumu pie pašas zemes (sk. 1. attēlu), vai abās malās tas nedrīkst būt vairāk nekā 200 mm īsāks par attālumu, ko mēra no vadītāja kabīnes piekļuves trepju visvairāk izvirzītajiem punktiem.
            
         III   DAĻA
   
      TRANSPORTLĪDZEKĻA APSTIPRINĀJUMS ATTIECĪBĀ UZ TĀ AIZSARDZĪBU PRET PAKĻŪŠANU ZEM TRANSPORTLĪDZEKĻA PRIEKŠĒJĀS DAĻAS
   
   9.   APSTIPRINĀJUMS TRANSPORTLĪDZEKLIM AR FUP
   
   
               9.1.
            
            
               Ja saskaņā ar šiem noteikumiem apstiprināšanai iesniegtais transportlīdzeklis ir nodrošināts ar FUP, kas atbilst turpmāk 10. punktā izklāstītajām prasībām, šim transportlīdzekļa tipam piešķir apstiprinājumu saskaņā ar paraugiem, kas ietverti 4. pielikumā.
            
         
               9.2.
            
            
               Paziņojumu par transportlīdzekļa tipa apstiprinājumu, paplašināšanu vai apstiprinājuma noraidīšanu saskaņā ar šiem noteikumiem nosūta 1958. gada nolīguma līgumslēdzējām pusēm, kuras piemēro šos noteikumus, izmantojot veidlapu, kas atbilst šo noteikumu 3. pielikumā minētajam paraugam.
            
         10.   PRASĪBAS TRANSPORTLĪDZEKLIM AR FUP
   
   
               10.1.
            
            
               Uzskata, ka ikviens N2 vai N3 kategorijas transportlīdzeklis izpilda 2. punktā paredzēto nosacījumu, ja tas ir transportlīdzeklis, kas aprīkots ar FUPD, kas nav atsevišķi apstiprināts saskaņā ar šo noteikumu I daļu, vai tas ir konstruēts un/vai aprīkots priekšā tā, ka, ņemot vērā tā formas un īpašības, tā sastāvdaļas var uzskatīt par tādām, kas aizstāj funkcijas, ko pilda aizsargkonstrukcija pret pakļūšanu zem transportlīdzekļa priekšējās daļas. Sastāvdaļas, kuru kombinētā funkcija atbilst šādām prasībām, uzskata par aizsargkonstrukciju pret pakļūšanu zem transportlīdzekļa priekšējās daļas.
            
         
               10.2.
            
            
               
                  FUP nodrošina pietiekamu pretestību spēkam, ko pieliek paralēli transportlīdzekļa garenvirziena asij. Turklāt FUP atbilst konkrētām gabarītu prasībām. To demonstrē saskaņā ar šo noteikumu 5. pielikumā izklāstīto testa procedūru un nosacījumiem.
            
         
               10.3.
            
            
               Pieteikumam saskaņā ar III daļu FUPD šķērsdaļas šķērsgriezuma augstums (kas nav atsevišķi apstiprināts saskaņā ar I daļu) nedrīkst būt mazāks par 100 mm N2 kategorijas transportlīdzekļiem un 120 mm N3 kategorijas transportlīdzekļiem.
            
         
               10.4.
            
            
               Ierīci var projektēt tā, lai tās novietojumu transportlīdzekļa priekšā varētu mainīt. Šādā gadījumā jābūt garantētai metodei tās nostiprināšanai darba stāvoklī tā, lai novērstu nejaušu stāvokļa maiņu. Lietotājam jābūt iespējai mainīt ierīces stāvokli, pieliekot spēku, kas nepārsniedz 40 daN.
            
         
               10.5.
            
            
               
                  FUP ir jābūt pietiekami izturīgam, lai horizontālais attālums, ko mēra atpakaļvirzienā no visvairāk uz priekšu izvirzītās transportlīdzekļa daļas pēc testa spēka pielikšanas (kā norādīts šajā pielikumā) un testa trieča kontaktvirsmu uz transportlīdzekļa nepārsniegtu 400 mm.
            
         
               10.6.
            
            
               Mērot minētos attālumus, jāizslēdz visas transportlīdzekļa daļas, kas atrodas 2 m vai lielākā augstumā virs zemes.
            
         
               10.7.
            
            
               Maksimālais zemes klīrenss attiecībā uz FUP apakšējo malu nedrīkst būt lielāks par 400 mm starp diviem P1 punktiem, kā norādīts 5. pielikuma 2. punktā. Novietojumā, kas attiecībā uz katru P1 punktu ir ārpusē, šis augstums var būt lielāks par 400 mm, ja apakšējā mala nav virs plaknes, kas šķērso FUP apakšējo malu tieši zem punkta P1 un kas virs horizontālēm veido 15° slīpumu (sk. 3. attēlu).
            
         
               10.8.
            
            
               Maksimālais zemes klīrenss attiecībā uz FUP apakšējo malu starp diviem P1 punktiem nedrīkst būt lielāks par 450 mm, vienlaikus jāņem vērā to kustība testa slodzes pielikšanas laikā.
            
         
               10.9.
            
            
               
                  FUP platums nevienā punktā nedrīkst pārsniegt priekšējās ass riteņu dubļusargu platumu, kā arī abās malās tas nedrīkst būt vairāk nekā 100 mm īsāks par priekšējo asi, ko mēra riepu visvairāk izvirzītajos punktos, izņemot riepu izliekumu pie pašas zemes (sk. 1. attēlu), vai abās malās tas nedrīkst būt vairāk nekā 200 mm īsāks par attālumu, ko mēra no vadītāja kabīnes piekļuves trepju visvairāk izvirzītajiem punktiem.
            
         
      1.   attēls
   
   
      
   
      2.   attēls
   
   
      
   
      3.   attēls
   
   
      
   
      (1)  Sk. konsolidēto rezolūciju par transportlīdzekļu konstrukciju (R.E.3, 7. pielikums) (dokuments TRANS/SC1/WP29/78/Amend.3).
   
      1. PIELIKUMS
      
         PAZIŅOJUMS
      
      (Maksimālais formāts: A4 (210 × 297 mm))
      
         
      
         
   
   
      2. PIELIKUMS
      
         PAZIŅOJUMS
      
      (Maksimālais formāts: A4 (210 × 297 mm))
      
         
   
   
      3. PIELIKUMS
      
         PAZIŅOJUMS
      
      (Maksimālais formāts: A4 (210 × 297 mm))
      
         
   
   
      4. PIELIKUMS
      
         APSTIPRINĀJUMA ZĪMJU IZKĀRTOJUMS
      
      1.   APSTIPRINĀJUMA NUMURS
      
                  1.1.
               
               
                  Katram apstiprinātajam tipam piešķir apstiprinājuma numuru. Tā pirmie divi cipari (pašlaik 00) norāda grozījumu sēriju, kas ietver jaunākos būtiskos tehniskos grozījumus, kas līdz apstiprinājuma izdošanas dienai izdarīti šajos noteikumos. Viena un tā pati līgumslēdzēja puse nepiešķir tādu pašu numuru citam tipam.
               
            
                  1.2.
               
               
                  Paziņojumu par transportlīdzekļa tipa apstiprinājumu, paplašināšanu vai apstiprinājuma noraidīšanu saskaņā ar šiem noteikumiem nosūta 1958. gada nolīguma līgumslēdzējām pusēm, kuras piemēro šos noteikumus, izmantojot veidlapu, kas atbilst kādam no šo noteikumu 1., 2., vai 3. pielikumā minētajam paraugam.
               
            
                  1.3.
               
               
                  Visiem transportlīdzekļiem vai visām ierīcēm, kas atbilst saskaņā ar šiem noteikumiem apstiprinātam tipam, skaidri redzamā un – iebūvētām tehniskajām vienībām – viegli nolasāmā vietā, kas precizēta apstiprinājuma veidlapā, uzliek starptautiski atzītu apstiprinājuma zīmi, kurai ir šādas sastāvdaļas:
                  
                              1.3.1.
                           
                           
                              aplis, kurā ir burts “E”, kam seko tās valsts pazīšanas numurs, kura piešķīrusi apstiprinājumu (1);
                           
                        
                              1.3.2.
                           
                           
                              pa labi no 1.3.1. punktā aprakstītā apļa – šo noteikumu numurs, aiz tā burts “R”, defise un apstiprinājuma numurs.
                           
                        
                              1.3.3.
                           
                           
                              Papildu simbols, ko nodala no šo noteikumu numura ar vertikālu svītru un kas sastāv no romiešu cipara(-iem), apzīmē noteikumu daļu (I, II vai III), saskaņā ar kuru ierīce vai transportlīdzeklis ir apstiprināts.
                           
                        
            
                  1.4.
               
               
                  Ja transportlīdzeklis atbilst apstiprinātam transportlīdzekļa tipam, par kuru tam piešķirts tipa apstiprinājums saskaņā ar vienu vai vairākiem citiem šim nolīgumam pievienotiem noteikumiem, valstī, kurā apstiprinājums piešķirts saskaņā ar šiem noteikumiem, nav atkārtoti jānorāda šā pielikuma 1.3.1. punktā aprakstītais simbols; tādā gadījumā noteikumu un apstiprinājumu numurus un visu noteikumu papildu simbolus, saskaņā, ar kuriem piešķirts apstiprinājums valstī, kas piešķīrusi apstiprinājumu saskaņā ar šiem noteikumiem, novieto vertikālajās slejās pa labi no šā pielikuma 1.3.1. punktā paredzētā simbola.
               
            
                  1.5.
               
               
                  Apstiprinājuma zīme ir skaidri salasāma un neizdzēšama.
               
            2.   APSTIPRINĀJUMA ZĪMJU IZKĀRTOJUMS
      2.1.   A paraugs
      
         
      
                  2.1.1.
               
               
                  Iepriekš minētā transportlīdzeklim piestiprinātā zīme norāda, ka attiecīgais transportlīdzekļa tips attiecībā uz aizsardzību pret pakļūšanu zem transportlīdzekļa priekšējās daļas sadursmes gadījumā ir apstiprināts Apvienotajā Karalistē (E11) saskaņā ar Noteikumiem Nr. 93 (apstiprināta tipa aizsargkonstrukcijas pret pakļūšanu zem transportlīdzekļa priekšējās daļas (FUPD) uzstādīšana) ar apstiprinājuma numuru 002439. Pirmie divi apstiprinājuma numura cipari norāda, ka apstiprinājums ir piešķirts saskaņā ar Noteikumu Nr. 93 II daļas prasībām to sākotnējā redakcijā.
               
            2.2.   B paraugs
      
         
      
                  2.2.1.
               
               
                  Iepriekš minētā transportlīdzeklim piestiprinātā zīme norāda, ka attiecīgais transportlīdzekļa tips ir apstiprināts Apvienotajā Karalistē (E11) saskaņā ar Noteikumu Nr. 93 II daļu un Noteikumiem Nr. 31. (2) Apstiprinājuma numuri norāda, ka laikā, kad tika piešķirti attiecīgie apstiprinājumi, Noteikumi Nr. 93 bija to sākotnējā redakcijā un Noteikumos Nr. 31 bija iekļauta 02. grozījumu sērija.
               
            
         (1)  1 – Vācija, 2 – Francija, 3 – Itālija, 4 – Nīderlande, 5 – Zviedrija, 6 – Beļģija, 7 – Ungārija, 8 – Čehija, 9 – Spānija, 10 – Dienvidslāvija, 11 – Apvienotā Karaliste, 12 – Austrija, 13 – Luksemburga, 14 – Šveice, 15 – (brīvs), 16 – Norvēģija, 17 – Somija, 18 – Dānija, 19 – Rumānija, 20 – Polija, 21 – Portugāle, 22 – Krievijas Federācija, 23 – Grieķija, 24 – (brīvs), 25 – (brīvs), 26 – Slovēnija un 27 – Slovākija. Turpmākos numurus pārējām valstīm piešķir hronoloģiskā secībā, kādā tās ratificē Nolīgumu par mehānisko transportlīdzekļu aprīkojuma un to sastāvdaļu apstiprinājumu atzīšanu vai pievienojas tam, un Apvienoto Nāciju Organizācijas ģenerālsekretārs šādi piešķirtos numurus paziņo šā nolīguma līgumslēdzējām pusēm.
      
         (2)  Pēdējais numurs ir sniegts tikai kā piemērs.
   
   
      5. PIELIKUMS
      
         TESTA NOSACĪJUMI UN PROCEDŪRA
      
      1.   TESTA NOSACĪJUMI FUPD
      
      
                  1.1.
               
               
                  Pēc izgatavotāja pieprasījuma testu var veikt:
                  
                              1.1.1.
                           
                           
                              tāda tipa transportlīdzeklim, kam paredzēta FUPD; šādā gadījumā ievēro 2. punkta nosacījumus; vai
                           
                        
                              1.1.2.
                           
                           
                              tāda tipa transportlīdzekļa šasijas daļai, kam paredzēta FUPD; šai daļai jāatbilst attiecīgajam transportlīdzekļa tipa(-u) reprezentatīvam; vai
                           
                        
                              1.1.3.
                           
                           
                              cietajam testa stendam.
                           
                        
            
                  1.2.
               
               
                  Iepriekš minēto 1.1.2. un 1.1.3. punkta gadījumā sastāvdaļām, ko parasti izmanto FUPD savienošanai ar transportlīdzekļa šasijas daļu vai ar cieto testa stendu, jāatbilst tām sastāvdaļām, kas tiek izmantotas, lai aizsargātu FUPD, kad tā tiek uzstādīta transportlīdzeklim.
               
            
                  1.3.
               
               
                  Pēc izgatavotāja pieprasījuma un ar tehniskā dienesta piekrišanu testa procedūra, kas aprakstīta turpmāk minētajā 3. punktā, var tikt modelēta ar aprēķina metodi vai citu šādu metodi, ja tās līdzvērtība ir pierādāma.
               
            2.   TESTA NOSACĪJUMI TRANSPORTLĪDZEKĻIEM
      
                  2.1.
               
               
                  Ja ir jāsasniedz testa spēki, kādi noteikti turpmāk minētajā 3.1. punktā, transportlīdzeklis var tikt ierobežots, izmantojot jebkuru metodi; šo metodi nosaka transportlīdzekļa izgatavotājs.
               
            
                  2.2.
               
               
                  Gabarīti jāskata tā, it kā transportlīdzeklis būtu šādā stāvoklī:
                  
                              2.2.1.
                           
                           
                              transportlīdzeklis nav bijis piekrauts;
                           
                        
                              2.2.2.
                           
                           
                              transportlīdzeklis atradies uz līdzenas, plakanas, cietas un gludas virsmas;
                           
                        
                              2.2.3.
                           
                           
                              priekšējie riteņi atradušies tieši uz priekšu;
                           
                        
                              2.2.4.
                           
                           
                              riepās esošais spiediens bijis tāds, kādu ieteicis transportlīdzekļa izgatavotājs;
                           
                        
                              2.2.5.
                           
                           
                              Transportlīdzekļi, kas aprīkoti ar hidropneimatisko, hidraulisko vai pneimatisko balstiekārtu vai ierīci automātiskajai nivelēšanai atbilstoši kravai tās parastajā tehniskajā stāvoklī, kādu to norādījis izgatavotājs.
                           
                        
            3.   TESTA PROCEDŪRA
      
                  3.1.
               
               
                  Punkti P1 novietoti 200 mm attālumā no gareniskās plaknes tangenciāli visvairāk izvirzītajiem riepu punktiem priekšējā asī, izņemot riepu izliekumus gandrīz pie zemes; punkti P2 ir simetriski transportlīdzekļa vidējai gareniskajai plaknei to savstarpējā attālumā no 700 līdz 1 200 mm. Precīzus novietojumus norāda izgatavotājs.
               
            
                  3.2.
               
               
                  Punktu P1 un P2 augstums virs zemes jānosaka transportlīdzekļa izgatavotājam atbilstoši līnijām, kas norobežo ierīces priekšpusi. Tomēr nenoslogotam transportlīdzeklim augstums nedrīkst pārsniegt 445 mm. P3 ir transportlīdzekļa vertikālā vidējā garenplakne (sk. noteikumu 1. attēlu).
               
            
                  3.3.
               
               
                  Turpmāk norādītie testā izmantotie spēki attiecas uz katru testa punktu katrā atsevišķā testā tam pašam transportlīdzeklim vai ierīcei, vai arī ja to pieprasa izgatavotājs/pārstāvis – dažādiem transportlīdzekļiem vai ierīču paraugiem.
                  
                              3.3.1.
                           
                           
                              Ja transportlīdzekļa konstrukcija un sastāvdaļas aizsardzībai pret pakļūšanu zem transportlīdzekļa priekšējās daļas ir novietotas stingri simetriski tās vidējai garenplaknei, testi punktos P1 un P2 jāveic tikai no vienas puses.
                           
                        
                              3.3.2.
                           
                           
                              Testēšanas laikā spēki jāpieliek tik ātri, cik vien iespējams, un ierīcei vai transportlīdzeklim ir jāiztur turpmākajos punktos minētie spēki ne mazāk kā 0,2 sekundes.
                           
                        
                              3.3.3.
                           
                           
                              Horizontālais spēks, kas atbilst 50 % maksimālajam pieļaujamam transportlīdzekļa svaram vai paredzēts transportlīdzekļu tipam(-iem), bet nepārsniedz 80 × 103 N, jāpiemēro abiem P1 punktiem secīgi.
                           
                        
                              3.3.4.
                           
                           
                              Horizontālais spēks, kas atbilst 100 % maksimālajam pieļaujamajam transportlīdzekļa svaram vai paredzēts transportlīdzekļa tipam(-iem), bet nepārsniedz 160 × 103 N, jāpiemēro abiem P2 punktiem secīgi. Ja ierīce ir pārtraukta un šķērsgriezuma rajonā starp diviem punktiem P2 samazinās, tests jāturpina, piemērojot horizontālo spēku, kas pieliekams uz punktu P3 tāpat kā uz punktiem P1.
                           
                        
            
                  3.4.
               
               
                  Ir jāreģistrē maksimālā horizontālā un vertikālā katra testa punkta dislokācija iepriekš minēto spēku piemērošanas laikā un augstākais reģistrētais pārvietojums jānorāda paziņojuma dokumentā.
               
            
                  3.5.
               
               
                  Kad tiek veikts praktisks tests, lai pārbaudītu atbilstību iepriekš minētajām prasībām, jāizpilda šādi nosacījumi:
                  
                              3.5.1.
                           
                           
                              Saskaņā ar III daļu FUPD (kam nav atsevišķi sniegts apstiprinājums atbilstoši I daļai) jāpievieno transportlīdzekļa šasijas lonžeroniem vai jebkam, kas tos aizvieto, vai arī iekārtai, kura atbilst līdzvērtīgām veiktspējām.
                           
                        
                              3.5.2.
                           
                           
                              Norādītais spēks jāpiemēro ar hidrauliskajiem triečiem, kas ir pienācīgi savienoti (piemēram, ar kardānu), paralēli transportlīdzekļa vidējai garenplaknei pret virsmu, kuras augstums nepārsniedz 250 mm (precīzu augstumu norāda izgatavotājs) un platums ir 400 mm, ar liekuma rādiusu 5 ± 1 mm vertikālajās malās; virsmas centrs secīgi ir punktos P1, P2 un P3.
                           
                        
            
   
      6. PIELIKUMS
      
         Ražošanas atbilstība un citas administratīvās procedūras
      
      1.   RAŽOŠANAS ATBILSTĪBA
      
                  1.1.
               
               
                  
                     FUPD un transportlīdzekļi, kas apstiprināti pēc šiem noteikumiem jāražo tā, lai tie atbilstu apstiprinātajam tipam, ievērojot šajos noteikumos turpmāk minētās prasības.
               
            
                  1.2.
               
               
                  Lai pārbaudītu, vai 1.1. punkta prasības ir izpildītas, veic piemērotas ražošanas pārbaudes.
               
            
                  1.3.
               
               
                  Apstiprinājuma turētājs jo īpaši:
                  
                              1.3.1.
                           
                           
                              nodrošina procedūru esamību efektīvai transportlīdzekļa vai ierīces kvalitātes kontrolei:
                           
                        
                              1.3.2.
                           
                           
                              lai būtu pieejams katra apstiprinātā tipa atbilstības testam vajadzīgais aprīkojums;
                           
                        
                              1.3.3.
                           
                           
                              testa rezultātu reģistrētie dati un pielikuma dokumenti, kam jābūt pieejamiem tik ilgu laiku, kāds noteikts saskaņā ar administratīvo dienestu;
                           
                        
                              1.3.4.
                           
                           
                              jāanalizē katra testa veida rezultāti, lai pārbaudītu un nodrošinātu transportlīdzekļa stabilitāti vai ierīces īpašības, ņemot vērā rūpnieciskās ražošanas procesa svārstības;
                           
                        
                              1.3.5.
                           
                           
                              jānodrošina, ka katram transportlīdzekļa vai ierīces tipam pietiekamās pārbaudes un testi tiek veikti attiecībā uz gabarītiem, materiāliem un sastāvdaļu veiktspēju, kas atbilst FUP funkcijām, kā arī tām sastāvdaļām, kas paredzētas uzstādīšanai transportlīdzeklī;
                           
                        
                              1.3.6.
                           
                           
                              jānodrošina, lai pēc jebkuras paraugu ņemšanas, kas liecina par neatbilstību attiecīgajam testa tipam, tiktu veikta cita parauga izvēle un cits tests. Veic visus pasākumus, kas vajadzīgi, lai atjaunotu attiecīgās ražošanas atbilstību.
                           
                        
            
                  1.4.
               
               
                  Kompetentā iestāde, kas piešķīrusi tipa apstiprinājumu, jebkurā laikā var pārbaudīt katrai ražošanas vienībai piemērojamo kontroles metožu atbilstību.
                  
                              1.4.1.
                           
                           
                              Katrā pārbaudē inspektoram uzrāda testu žurnālus un produkcijas apskates protokolus.
                           
                        
                              1.4.2.
                           
                           
                              Inspektors var izlases veidā ņemt paraugus, kas tiks testēti izgatavotāja laboratorijā. Paraugu minimālo skaitu var noteikt, ņemot vērā paša izgatavotāja veikto pārbaužu rezultātus.
                           
                        
                              1.4.3.
                           
                           
                              Ja kvalitātes līmenis šķiet neapmierinošs vai ja šķiet, ka jāpārbauda to testu rezultātu derīgums, kas veikti, piemērojot iepriekš minēto 1.4.2. punktu, inspektoram jāizvēlas paraugi nosūtīšanai tam tehniskajam dienestam, kas veicis tipa apstiprinājuma testus.
                           
                        
                              1.4.4.
                           
                           
                              Atbildīgā iestāde var veikt jebkuru šajos noteikumos paredzēto testu.
                           
                        
                              1.4.5.
                           
                           
                              Parastais kompetentās iestādes noteiktais pārbaužu biežums ir vienu divos gados. Ja kādā no šīm pārbaudēm reģistrē negatīvus rezultātus, kompetentā iestāde nodrošina, ka veic visus pasākumus, kas vajadzīgi, lai cik iespējams drīz atjaunotu ražošanas atbilstību.
                           
                        
            2.   SANKCIJAS PAR RAŽOŠANAS NEATBILSTĪBU
      
                  2.1.
               
               
                  Apstiprinājums, kas piešķirts attiecībā uz FUPD tipu vai transportlīdzekli saskaņā ar šiem noteikumiem, var tikt atsaukts, ja nav ievērotas iepriekš minētās prasības vai ja aizsargkonstrukcija nav izturējusi šajos noteikumos noteikto testu.
               
            
                  2.2.
               
               
                  Ja līgumslēdzēja puse, kas piemēro šos noteikumus, atsauc apstiprinājumu, ko tā iepriekš piešķīrusi, tā nekavējoties paziņo par to pārējām līgumslēdzējām pusēm, izmantojot paziņojuma veidlapu, kas atbilst šo noteikumu 1., 2. vai 3. pielikuma paraugam.
               
            3.   APSTIPRINĀJUMA PĀRVEIDOJUMS UN TĀ PAPLAŠINĀŠANA
      
                  3.1.
               
               
                  Katrs FUPD tipa vai transportlīdzekļa pārveidojums jādara zināms tai administratīvajai struktūrvienībai, kura apstiprinājusi tipu. Šī struktūrvienība var arī:
                  
                              3.1.1.
                           
                           
                              atzīt, ka veiktajiem pārveidojumiem nevarētu būt ievērojamas negatīvas sekas un ka jebkurā gadījumā FUPD vai transportlīdzeklis joprojām atbilst prasībām; vai
                           
                        
                              3.1.2.
                           
                           
                              pieprasīt ziņojumu par papildu testiem no tehniskā dienesta, kas ir atbildīgs par testu veikšanu.
                           
                        
            
                  3.2.
               
               
                  Par apstiprinājuma pieņemšanu vai noraidījumu, kurā norādītas izmaiņas, ir jāpaziņo līgumslēdzējām pusēm, kas piemēro šos noteikumus, izmantojot veidlapu, kas atbilst šo noteikumu 1., 2. vai 3. pielikuma paraugam.
               
            
                  3.3.
               
               
                  Kompetentajai iestādei, kas izsniedz apstiprinājuma paplašināšanu, ir jāpiešķir šim paplašinājumam sērijas numurs, kā arī jāinformē par to 1958. gada nolīguma līgumslēdzējas puses, kas piemēro šos noteikumus, izmantojot paziņojuma veidlapu, kas atbilst šo noteikumu 1., 2. vai 3. pielikuma paraugam.
               
            4.   RAŽOŠANAS GALĪGA PĀRTRAUKŠANA
      Ja apstiprinājuma turētājs galīgi pārtrauc ražot FUPD tipu vai FUP transportlīdzekli, kas apstiprināts saskaņā ar šiem noteikumiem, tam jāinformē iestāde, kas piešķīrusi apstiprinājumu. Pēc attiecīgā paziņojuma saņemšanas šai iestādei ir jāinformē par to arī pārējās 1958. gada nolīguma līgumslēdzējas puses, izmantojot paziņojuma veidlapu, kas atbilst šo noteikumu 1., 2. vai 3. pielikuma paraugam.
      5.   TO TEHNISKO DIENESTU UN ADMINISTRATĪVO STRUKTŪRVIENĪBU NOSAUKUMI UN ADRESES, KAS ATBILDĪGI PAR APSTIPRINĀJUMA TESTU VEIKŠANU
      1958. nolīguma Līgumslēdzējām pusēm, kas piemēro šos noteikumus, ir jānosūta Apvienoto Nāciju Organizācijas sekretariātam to tehnisko dienestu un administratīvo struktūrvienību nosaukumi un adreses, kas ir atbildīgi par apstiprinājuma testu veikšanu, kā arī to administratīvo struktūrvienību nosaukumi un adreses, kas nodrošina apstiprinājuma piešķiršanu citās valstīs, norādot, kā notiek šī apstiprinājuma apliecināšana, paplašināšana, noraidījums, atsaukšana vai galīga ražošanas pārtraukšana.